cyanic-selkie/wikianc huggingface dataset:
Ռասել Բրենդ
Անձնական կյանք
Բրենդն իր Արջ մականունով գերմանական հովվաշան և կատվի հետ ապրում է Լոս Անջելեսում, իսկ վերջինս կրում է իր սիրելի երգիչներից մեկի՝ Մորիսիի անունը ։ Մինչև 2009 թվականը Բրենդն ապրել է Լոնդոնի Համփսթեդ քաղաքում, սակայն 2009 թվականի վերջին 3,5 միլիոն դոլարով առանձնատուն է ձեռք բերել Լոս Անջելեսում և 2010 թվականին վաճառել է իր լոնդոնի տունը։
Բրենդը 14 տարեկանից բուսակեր է ։ Կենդանիների իրավունքների պաշտպանության PETA կազմակերպությունը Բրենդին ճանաչել է Եվրոպայի ամենասեքսուալ բուսակերներից մեկը, իսկ 2007 թվականին նրան շնորհել է աշխարհի ամենասեքսուալ բուսակերի կոչումը։ 2011 թվականին PETA-ն կրկին Բրենդին անվանել է տղամարդկանց կատեգորիայի ամենասեքսուալ բուսակերը ։ Իր հայտարարության մեջ կազմակերպությունը նշել է, որ Բրենդը պատվավոր կոչում է ստացել «միս ուտելուց հրաժարվելու քարոզչության և այն բանի ցուցադրման համար, որ բուսակերությունն օգնում է մարդուն առողջ տեսք ունենալ և իրեն լավ զգալ» ։
Բրենդը եղել է թմրամոլ, հիպերսեքսուալ և հարբեցող, սակայն 2002 թվականից ի վեր չի խմում, չի ծխում և թմրանյութեր չի ընդունում։ Թմրանյութերի կախվածությունից ազատվելուն օգնել է «Հարե Կրիշնա» մանտրայի և կրիշնաիտայի կրկնությունը, որոնց առջև նա իրեն պարտական է զգում ։ Բրենդը Focus 12 թմրամոլների վերականգնողական բարեգործական կազմակերպության հովանավորն է, որտեղ նա ինքն է ժամանակին բուժվել ։
Ընտանիք
2010 թվականին Բրենդն ամուսնացել է ամերիկացի երգչուհի Քեթի Փերրիի հետ, որի հետ ծանոթացել էր 2008 թվականի ամռանը «Փախուստ Վեգասից» ֆիլմի նկարահանումների ժամանակ (որտեղ Քեթին նկարահանվել է կամեոյում) ։ Նրանք սկսել են հանդիպել 2009 թվականի սեպտեմբերին՝ MTV երաժշտական տեսահոլովակի մրցանակաբաշխության արարողությունից հետո ։ Քեթի Փերրին չի շահել ոչ մի մրցանակ, և Բրենդը, լինելով ծրագրի վարող, հայտարարել է. «Քեթի Փերրին այսօր մրցանակ չի շահել, իսկ նա ապրում է ինձ հետ նույն հյուրանոցում։ Նա պետք է լաց լինի իմ ուսին։ Այնպես որ, որոշ չափով, իսկական հաղթողն այսօր ես եմ»։ Երկու ամիս անց Բրենդը հայտարարել է, որ նրանք մտադիր են ամուսնանալ ։ 2010 թվականի հունվարի 6-ին Բրենդն ու Փերրին հայտարարել են իրենց նշանադրության մասին ։ Բրենդն առաջարկություն է արել Քեթի Փերրին Հնդկաստանում՝ ամանորի գիշերը փղին հեծած։ Քեթի Փերրիի և Ռասել Բրենդի հարսանիքը տեղի է ունեցել 2010 թվականի հոկտեմբերի 23-ին Ռաջաստանում՝ հնդկական ծիսակարգով։
2007 թվականին՝ Քեթի Փերրիի հետ ծանոթանալուց առաջ, Բրենդն իր հարցազրույցներից մեկում խոստովանել է, որ իր կյանքի ընթացքում քնել է ավելի քան 2000 կանանց հետ, իսկ 2009 թվականի հունվարին հայտարարել է, որ մեկ ամսվա ընթացքում սեռական հարաբերություն է ունեցել 80 կանանց հետ ։ Սակայն, սկսելով հանդիպել Քեթի Փերրի հետ, Բրենդը հայտարարել է, որ երկար որոնումներից հետո գտել է իր երազանքի կնոջը և պատրաստվում է հավատարիմ լինել նրան։
2011 թվականի դեկտեմբերի 30-ին Բրենդն ապահարզանի փաստաթղթեր է ներկայացրել։ Լոս Անջելեսի դատարան ներկայացված հայտարարության մեջ Բրենդը մատնանշել է հարաբերություններում «անհաշտ հակասությունները» կնոջ հետ։ Նա ամուսնալուծությունը մեկնաբանել է հետևյալ կերպ. «Ցավոք, մեր ամուսնությունը Քեթիի հետ երկար չտևեց։ Ես միշտ քնքշորեն կսիրեմ նրան և գիտեմ, որ մենք ընկերներ կմնանք» ։
2015 թվականից Ռասելը հարաբերությունների մեջ է եղել Լորա Գալագերի հետ։ 2016 թվականի նոյեմբերին զույգն ունեցել է դուստր` Մեյբլը ։
Կրոնական հայացքներ
Բրենդը զբաղվել է յոգայով և, իր իսկ խոսքերով, «մշտապես զբաղվել է մեդիտացիայով» ։ Բրենդն իրեն հավատացյալ մարդ է անվանում և ասում է, որ իր աշխարհայացքին ամենից շատ համապատասխանում է հինդուիզմը։ Նա բազմիցս այցելել է Հարտֆորդշիրի կրիշնաիտ համայնքի Բհակտիվեդանտա Մենոր և Լոնդոնի Ռադհի Կրիշնա տաճար ։ Բրենդը հաճախ է ավարտել իր սթենդափ-ելույթները, շոուները և հաղորդումները ռադիոյով և հեռուստատեսությամբ «Հարե Կրիշնա» արտահայտությամբ ։ 2007 թվականին նա իր The Guardian սյունակում գրել է․ «Ես հաճախ եմ ասում Հարե Կրիշնա, երբեմն նաև այն ժամանակ, երբ ինձ չեն նկարում» ։ Բրենդը նաև պնդում է, որ «կրիշնաիտներն իրեն սովորեցրել են, որ իրականությունը պատրանք է, և որ պետք չէ ամաչել, երբ խոսքը վերաբերում է սանրվածքներին» ։
Բրենդը բազմիցս հանդիպել է կրիշնաիտական գուրու Ռադհանաթխա Սվամիի հետ, որը, ըստ The Daily Mail-ի, օգնել է նրան «փոխել հայացքը կյանքի ու սիրո հանդեպ» ։ The Times թերթի համաձայն՝ Ռադհանաթխա Սվամիի հետ մի հանդիպումից հետո Բրենդը հայտարարել է․ «Նա գեղեցիկ անձնավորություն է։ Նա ունի իմ հարցերի պատասխանները։ Ես հոգևոր մարդ եմ և ավելի ու ավելի եմ դառնում այդպիսին։ Սա այն մակարդակն է, որտեղ ես կցանկանայի ցնցվել, բայց դրան խանգարում է սեքսի և գլամուրի տենչը» ։ Մի ուրիշ անգամ Բրենդը նույն թերթում մեկնաբանել է․ «Ես հանդիպեցի այդ Սվամիի հետ և ասացի նրան․ «Ես լցված եմ եսասիրությամբ և ամբիցիաներով, նրանք թափանցում են իմ մեջ, դրանք իմ կյանքն են, ես ապրում եմ դրանցով»։ Նա պատասխանել է․ «Մի անհանգստացիր։ Դա Աստծո կողմից տրված շնորհ է։ Օգտագործիր այն՝ ծառայելով Նրան»։ Ընդհանրապես, նա ոչ թե ասել է Աստված, այլ Կրիշնա, բայց ես դա թարգմանում եմ անգլերեն, որպեսզի այդքան տարօրինակ չհնչի» ։
Հասարակական գործունեություն
2009 թվականի հունվարին, Բրենդն ու մի շարք այլ աստղեր The Independent թերթին հայտարարություն են գրել, որում կոչ են արել Իսրայելին դադարեցնել Գազայի հատվածի վրա հարձակումները, որոնք խաղաղ բնակչության շրջանում զանգվածային զոհերի պատճառ են դարձել ։
Արտաքին հղումներ
Կատեգորիա:Անգլիացի դերասաններ Կատեգորիա:Անգլիացի կինոպրոդյուսերներ Կատեգորիա:Բրիտանացի սոցիալիստներ Կատեգորիա:Բրիտանացի դերասաններ Կատեգորիա:Գրողներ այբբենական կարգով Կատեգորիա:Բրիտանացի բանաստեղծներ Կատեգորիա:Բրիտանացի երգիչներ Կատեգորիա:Բրիտանացի վիպասաններ Կատեգորիա:Բրիտանացի դրամատուրգներ Կատեգորիա:Բրիտանացի երաժիշտներ
The Collector’s Series, Volume One
The Collector’s Series, Volume One, կանադացի երգչուհ Սելին Դիոնի երգերի հավաքածուն, թողարկված 2000 թվականի հոկտեմբերի 20-ին։ Ալբոմը Ֆրանսիայում թողարկվել է Tout en amour անվանմամբ։
Ծանոթագրություններ
Կատեգորիա:2000 ալբոմներ Կատեգորիա:Անգլալեզու ալբոմներ
Մուրէն
Մուրէն (Мөрөн ), քաղաք Մոնղոլիայում, Խուվսգել այմակի վարչական կենտրոնը։
Ընդհանուր տեղեկություններ
2007 թվականի վերջին քաղաքի բնակչությունը կազմել է 36 082 մարդ, տարածքը՝ 102,9 կմ², բնակչության խտությունը՝ 351 մարդ/կմ²։ Քաղաքը գտնվում է Դէլգէր-Մուրեն գետի կողքին։ Քաղաքում կա թանգարան, թատրոն, հիվանդանոց, փոստ, մի քանի դպրոցներ և մանկապարտեզներ։ Այստեղ է գտնվում Մոնղոլիայի խոշարագույն առևտրային շուկան։ Կարևոր նշանակություն ունի քաղաքային օդանավակայանը։
Ջոն Ֆիսկե
Ջոն Ֆիսկե (John Fiske, իսկական անուն-ազգանունը՝ Էդմունդ Ֆիսկե Գրին, Edmund Fiske Green, ), 19-րդ դարի ամերիկացի փիլիսոփա, պատմաբան։
Մուրէն
Պատմություն
Մուրէն քաղաքը զարգացում է ապրել 1809 թվականին, երբ Դէլգէր-Մուրեն գետի ափին վանք է կառուցվել։ 1921 թվականին վանքում ապրել է 1300 լամա (բուդդայական քահանա Մոնղոլիայում)։ 1937 թվականին վանքը ավերվել է։
1990-ական թվականներին հին վանքի տեղում հիմնադրվել է նոր վանք։ Այդ ժամանակ քաղաքի մոտակայքում հայտնաբերվել է 5 000 գնդակահարված միաբանների գերեզմանը։ Այն կազմել է 1937 թվականի Մոնղոլիայի չափահաս բնակչության ավելի քան 1 %-ը ։
Ջոն Ֆիսկե
Կենսագրություն
1869-1871 թվականներին փիլիսոփայության դասախոսություններ է կարդում Հարվարդի համալսարանում, 1870 թվականին դասավանդում է պատմություն, իսկ 1872-1879 թվականներին աշխատում է իբրև գրադարանավարի օգնական։ 1879 թվականին ընտրվում է հոգաբարձուների խորհրդի անդամ, սահմանված 6 տարուց հետո վերընտրվում է 1885 թվականին։ 1881 թվականից սկսած ամենօրյա ռեժիմով ամերիկյան պատմության վերաբերյալ դասախոսութուններ է կարդում Միսսուրի նահանգի Սենթ Լուիս քաղաքի Վաշինգտոնի համալսարանում։ 1884 թվականին դառնում է պրոֆեսոր։ Ամերիկյան պատմության վերաբերյալ դասախոսութուններ է կարդում Լոնդոնի համալսարանական քոլեջում 1879-ին, իսկ 1880-ին՝ Մեծ Բրիտանիայի թագավորական համալսարանում։ Բազմաթիվ դասախոսություններ է կարդում Մեծ Բրիտանիայի և ԱՄՆ-ի ամենատարբեր քաղաքներում ։
Մուրէն
Կլիմա
Մուրէնում ձմեռը կարճ է և ցուրտ, իսկ ամառը՝ տաք։
Ծանոթագրություններ
Կատեգորիա:Մոնղոլիայի քաղաքներ Կատեգորիա:1809 թվականին հիմնադրված բնակավայրեր Կատեգորիա:Մոնղոլիայի բնակավայրեր
Ջոն Ֆիսկե
Կենսագրություն
Թեև Ջոն Ֆիսկեն իր կյանքի մեծագույն մասը նվիրել է պատմության ուսումնասիրմանը, բայց վաղ տարիքում մարդու զարգացման բնույթին նվիրված ուսումնասիրությունները նրան հանգեցրին էվոլյուցիոն տեսությունների մանրակրկիտ ուսումնասիրությանը, և մասնավորապես Չարլզ Դարվինի տեսության ուսումնասիրությանը ։ Նա փիլիսոփայորեն էր մեկնաբանում Չարլզ Դարվինի աշխատությունները, այս թեմայով գրել է բազմաթիվ գրքեր և էսսեներ։ Նրա փիլիսոփայական միտքը կրում է Հերբերտ Սփենսերի՝ Էվոլյուցիայի մասին հայացքների ազդեցությունը։ 1874 թվականին Չարլզ Դարվինի՝ նրան ուղղած նամակում գրված է․
Ծանոթագրություններ
Կատեգորիա:Ամերիկացի պատմաբաններ Կատեգորիա:Ամերիկացի փիլիսոփաներ Կատեգորիա:Հարվարդի իրավունքի դպրոցի շրջանավարտներ Կատեգորիա:13 գաղութների պատմություն Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:Ամերիկացի փաստաբաններ
Գալիլեա
Գալիլեա  (Galilea), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Լոգրոնիո շրջանի (կոմարկայի) կազմի մեջ։ Զբաղեցնում է 9,74 կմ2 տարածք։ Բնակչությունը կազմում է 394 մարդ (2010 թվականի տվյալներով)։ Գտնվում է պրովինցիայի վարչական կենտրոնից 24 կմ հեռավորության վրա։
Պատմություն
Քաղաքը հիմնադրվել է 1865 թվականին։
Արտաքին հղումներ
Կատեգորիա:Իսպանիայի բնակավայրեր
Էվերեստ (մուլտֆիլմ)
«Էվերեստ» (Abominable), ռեժիսոր Ջիլլ Կալտոնի ամերիկյան-չինական լիամետրաժ անիմացիոն ֆիլմը։ Մուլտֆիլմն ստեղծվել է DreamWorks Animation և Pearl Studio ընկերությունների կողմից։
Արտադրություն
2010 թվականի դեկտեմբերին DreamWorks ընկերության գործադիր տնօրեն Ջեֆրի Կատցենբերգը հաստատել է, որ կստեղծվի «Էվերեստ» ֆիլմը։
Ֆիլմի պրոդյուսրը Բոննի Առնոլդն է, իսկ գործադիր պրոդյուսր են Դին Դեբլուան և Քրիս Սանդերսը ։
Սյուժե
Երբ Յին Շանհայի իր բազմաբնակարան տան տանիքում հանդիպում է երիտասարդ Ետիին, նա և իր չարաճճի ընկերները՝ Ջինն ու Պենգը, նրան անվանում են «Էվերեստ» և ճանապարհվում էպիկական քվեստի, որպեսզի աշխարհի ամենաբարձր կետում՝ Էվերեստի վրա, մոգական արարածին վերամիավորեն իր ընտանիքի հետ։ Բայց նոր ընկերները պետք է զգույշ լինեն և մեկ քայլլ առաջ անցնեն Բեռնիշից՝ արտասովոր արարածների ծեր կոլեկցիոներից, որը մտադրություն ուներ հափշտակել Ետիին, ինչպես նաև կենդանաբան բժիշկ Զառան, որպեսզի Էվերեստին օգնեն վերադառնալ տուն։
Սաունդթրեք
Ֆիլմի կոմպոզիտորներն է Ռուպերտ Գրեգսոն-Ուիլյամսը, որը ֆիլմի համար գրել է երաժշտություն, իսկ համահեղինակներ Պաուել Բատու Սեների, Էնթոնի Ուիլլիսի և Պոլ Մոունսի հետ ստեղծել է սաունդթրեքը։ Բացի նախորդ ֆիլմերում եղած ստեղծագործություններից, Ռուպերտ Գրեգսոն-Ուիլյամսը գրել է «Everest» վերնագրով նոր երգ, որը թողարկվել է որպես սինգլ։
23. "Fix you" (by Coldplay)
Քննադատություն
Մուլտֆիլմը քննադատների կողմից ստացել է դրական գնահատականներ։ Rotten Tomatoes կայքում այն ունի 81 % դրական վարկանիշ՝ հիմնված 160 արձագանքների վրա։ Metacritic կայքում 28 արձագանքների հիման վրա 100 հնարավորից ստացել է 61 միավոր։
Քաղաքական սկանդալ
Մուլտֆիլմի տեսարաններից մեկն առաջացրել է տարածաշրջանային մեծ սկանդալ։ Հարավարևելյան Ասիայի առնվազը երեք երկիր վիրավորվել է այն տեսարանից, որտեղ Հարավչինական ծովի վիճելի տարածքները, որոնք հայտնի են որպես «Իննկետանի գիծ», ներկայացվել են որպես չինական տարածքներ։ Ծովի այդ մասերն ու կղզիների տարբեր խմբերը հավակնում են ասիական հինգ երկրներ, ինչպես նաև հենց Չինաստանը։ Մալայզիական գրաքննիչները հրամայել են այս տեսարանը կտրել ֆիլմից ։
Արտաքին հղումներ
Կատեգորիա:Համակարգչային անիմացիոն ֆիլմեր Կատեգորիա:Ֆիլմեր վիկինգների մասին Կատեգորիա:Անգլերեն ֆիլմեր Կատեգորիա:3D մուլտֆիլմեր Կատեգորիա:2019 մուլտֆիլմեր Կատեգորիա:Universal Pictures ֆիլմեր Կատեգորիա:Չինական ֆիլմեր
Մոնտորիոլ (Օդի գավառ)
Մոնտորիոլ (Montauriol), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 78 մարդ, բնակչության խտությունը` 9.21 մարդ/կմ²։ Բնակավայրը զբաղեցնում է 8.47 կմ² տարածք։
Աշխարհագրություն
Գտնվում է Փարիզ քաղաքից 630 կմ հարավ, Մոնպելիե քաղաքից` 170 կմ արևմուտք, Կարկասոն քաղաքից` 45 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 56 աշխատունակ (15-64 տարեկան) բնակիչ, որոնցից ակտիվ էին 41-ը, իսկ ոչ ակտիվները` 15։ Ակտիվության ցուցանիշը կազմում է 73,2 %։ 41 աշխատունակ մարդկանցից աշխատել է 39 անձ (23 տղամարդ և 16 կին)։ Գործազուրկ են եղել 2 անձ (0 տղամարդ և 2 կին)։ 15 անաշխատունակներից 8-ը եղել են աշակերտներ կամ ուսանողներ, 4-ը` թոշակառուներ, իսկ 3-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Սուրաթ Հուսեյնով
Սուրաթ Դավուդ օղլու Հուսեյնով (Surət Davud oğlu Hüseynov, ), ադրբեջանցի քաղաքական և ռազմական գործիչ, Արցախյան պատերազմի մասնակից, գնդապետ։ 1993 թվականին ղեկավարել է Ադրբեջանի նախագահ Աբուլֆազ Էլչիբեյի դեմ ապստամբությունը։ Հետագայում դարձել է Ադրբեջանի վարչապետ (1993—1994):
Կենսագրություն
Սուրաթ Հուսեյնովը ծնվել է 1959 թվականի փետրվարի 12-ին Եվլախի Վարվարա գյուղում։ Ավարտել է Ադրբեջանի տեխնոլոգիական համալսարանը ինժեներ-տեխնոլոգի մասնագիտությամբ։ 1977-ից 1979 թվականներին ծառայել է Սովետական բանակում։ Աշխատանքային գործունեությունը Հուսեյնովը սկսել է 1980 թվականին Կիրովաբադի գորգագործական կոմբինատում՝ որպես վարպետի օգնական, միաժամանակ նաև սովորել է համալսարանում։ 1983 թվականին, ավարտելով համալսարանը, մեկնում է Պյատիգորսկ, հետագայում կրկին վերադառնում Ադրբեջան, որտեղ 1984 թվականին Շաքիում տեղավորվում է բրդի հավաքագրման կետում՝ որպես տեսակավորող բանվոր։ 1986 թվականին, որպես գլխավոր հսկիչ, աշխատանքի է անցնում Եվլախի բրդի սկզբնական մշակման գործարանում, որոշ ժամանակ անց դարձել է գործարանի ղեկավար։ 1989 թվականին աշխատողները նրան ընտրեցին գործարանի տնօրեն։ Տնօրենի պաշտոնում նա ցույց է տվել իր կարողությունները, որի արդյունքում գործարանի կյանքում կարճ ժամանակահատվածում տեղի են ունենում մեծ փոփոխություններ և նորամուծություններ։
Արցախյան պատերազմ
Աբուլֆազ Էլչիբեյը Սուրաթ Հուսեյնովին նշանակեց երկրի վարչապետի առաջին տեղակալ։ Ավելի ուշ նա նշանակվել է Ղարաբաղի հարցով նախագահի արտակարգ և լիազոր ներակայացուցչի նորաստեղծ պաշտոնում։
Ադրբեջանի ազգային բանակի ստեղծման հարցում Սուրաթ Հուսեյնովը մեծ վաստակ ունի։ Նրա հրամանատարությամբ ազգային բանակի ստորաբաժանումները Գորանբոյի և Ագդերի շրջաններում կատարեցին առաջին հաջող գործողությունները։ Այս գործողություններից հետո պաշտպանության նախարարությունում կազմավորվեց 2-րդ բանակային կորպուսը, որի հրամանատար նշանակվեց Սուրաթ Հուսեյնովը։
1992 թվականի սեպտեմբերին «Ղարաբաղում մարտական ծառայության համար» Սուրաթ Հուսեյնովին շնորհվում է Ադրբեջանի ազգային հերոսի կոչում։
Ապստամբություն
Մինչ Գանձակում էր գտնվում ռուսական 104-րդ գվարդիական օդադեսանտային դիվիզիան, Ադրբեջանի ղեկավարությունը Ռուսաստանի հետ դժվար հարաբերությունների մեջ գտնվելով չէր կողմնորոշվում ձերբակալել գնդապետին և զինաթափել իրեն ենթակա զորամասերը, թե ոչ։
1993 թվականի մայիսի 28-ին՝ սահմանված ժամկետից շուտ, 104-րդ գվարդիական օդադեսանտային դիվիզիան Գանձակից դուրս է բերվում և տեղափոխվում Ռուսաստանի տարածք, իսկ ռուսական զորամասերում մնացած զենքը հատկացվում է Հուսեյնովի զինվորներին։ Հուլիսի 4-ին կառավարական զորքերը սկսեցին «Թայֆուն» գործողությունը, որն իրենից ներկայացնում էր ապստամբ գնդապետի զորամասերի զինաթափում, սակայն այն մատնվեց անհաջողության և դարձավ զոհերի պատճառ։ Սուրաթ Հուսեյնովի զորքին հաջողվում է պատանդ վերցնել գլխավոր դատախազ Իխտյար Շիրինովին։ Հուսեյնովը անմիջապես հրամայում է գլխավոր դատախազին գրել Աբուլֆազ Էլչիբեյի ձերբակալության օրդեր, իսկ հունիսի 10-ին ստորաբաժանումները սկսեցին շարժվել դեպի Բաքու, բայց մայրաքաղաք չմտան։ Հասունացող քաղաքական ճգնաժամի պայմաններում Էլչիբեյը Բաքու հրավիրեց Նախիջևանի Ինքնավար Հանրապետության Գերագույն Խորհրդի նախագահ, նախկին Ադրբեջանի ԽՍՀ-ի Կոմկուսի Կենտկոմի առաջին քարտուղար Հեյդար Ալիևին։ Միաժամանակ դրությունը շատ արագ փոխվում է։ Հունիսի 10-ին Իսա Ղամբարը հրաժարական է տալիս Միլի Մեջլիսի նախագահի պաշտոնից, իսկ հունիսի 15-ին Միլի Մեջլիսը Ալիևին ընտրում է իր նախագահ։ Հունիսի 17-ից 18-ը Էլչիբեյը անսպասելիորեն մեկնում է Նախիջևան և սկսում բնակվել հայրենի Կելեկի գյուղում։
Վարչապետ
Էլչիբեյի պաշտոնանկությունից հետո նախագահ է դառնում Հեյդար Ալիևը, իսկ Սուրաթ Հուսեյնովը նշանակվում է վարչապետ։ 1994 թվականի հոկտեմբերին երկրում բռնկվեց քաղաքական ճգնաժամ, երբ ՕՄՕՆ-ի մարտիկները Բաքվում գրավում են Գլխավոր դատախազության շենքը։ Այդ ժամանակ մի շարք շենքեր են գրավվում նաև Գանձակում։ Նախագահը Հուսեյնովին մեղադրում է հեղաշրջման կազմակերպման մեջ ։ Իր կողմից Հուսեյնովը մերժեց Գանձակում անկարգությունների կազմակերպման մեղադրանքները։ Միաժամանակ հոկտեմբերի 7-ին Ադրբեջանի ազգային ժողովը ընդունում է նրան վարչապետի պաշտոնից թոշակի ուղարկելու որոշումը, որոշ ժամանակ անց Հուսեյնովը լքում է երկիրը և մեկնում Ռուսաստան։ Սակայն 1997 թվականին ռուսական օրինապահ մարմինները նրան արահանձնում են Ադրբեջանին, որտեղ 1999 թվականին նա պետական հեղաշրջում կազմակերպելու համար դատապարտվում է ցմահ բանտարկության ։
2004 թվականի մարտի 17-ին Սուրաթ Հուսեյնովին նախագահ Իլհամ Ալիևի հրամանով ներում է շնորհվել և նա ազատ է արզակվել ։ Ներկա պահին ապրում է Բուզովնա առողջարանային գյուղում։
Ծանոթագրություններ
Կատեգորիա:Արցախյան պատերազմի մասնակիցներ ադրբեջանական կողմից Կատեգորիա:Ադրբեջանի վարչապետներ Կատեգորիա:Ադրբեջանցի կալանավորներ և ձերբակալվածներ Կատեգորիա:Ադրբեջանի քաղաքական գործիչներ Կատեգորիա:Ադրբեջանցի ռազմական գործիչներ
Հովսեփ Շամամյան
Հովսեփ Շամամյան, պարուսույց։ «Բարեկամություն» պարի համույթի գեղարվեստական ղեկավար։ ՀԽՍՀ մշակույթի վաստակավոր աշխատող։
Կենսագրություն
Հովսեփ Շամամյանը ծնվել է 1926 թվականին վանեցու ընտանիքում։ 1933-1944 թվականներին սովորել է Երևանի պարարվեստի ուսումնարանում։ 13 տարեկան հասակում մասնակցել է Մոսկվայում կայացած Հայաստանի գրականության և արվեստի առաջին տասնօրյակին, որտեղ մեծ թատրոնի բեմի վրա կատարել է պար՝ Արամ Խաչատրյանի «Երջանկություն» բալետից։ 1944-1951 թվականներին, որպես կամավոր, ծառայել է սովետական բանակում։ Գնդում իրեն դրսևորել է որպես պարերի հմուտ բեմադրող և լավագույն կատարող։ 1955-1960 թվականներին սովորել է Երևանի մանկավարժական ինստիտուտի պատմության ֆակուլտետում։ Ավելի քան 1 տարի դասավանդել է ակումբագրադարանային տեխնիկումում, ապա՝ երաժշտական գիշերօթիկ դպրոցում։ 1972-1985 թվականներին մեծածավալ աշխատանք է կատարել Երևանի Սունդուկյանի, Պարոնյանի անվան թատրոնների ստուդիաներում, Պատանի հանդիսատեսի թատրոնում ։ Իրականացրել է պարերի բեմադրություններ մի շարք ներկայացումների համար՝
Իր անընդմեջ աշխատանքային գործունեության 70 տարիների ընթացքում, որից 30-ը՝ պիոներ-դպրոցականների պալատում, ստեղծել է մի շարք համույթներ՝ «Բարեկամություն» (1964), «Զարթոնք», «Արևիկ», «Ժպիտ», «Երջանիկ մանկություն», «Զորավար Անդրանիկ», «Գարուն», «Երիտասարդություն» և այլն ։
Հիշատակ
«Բարեկամություն» պարային համույթը Հովսեփ Շամամյանի մահից հետո անվանափոխվել է վարպետի անունով՝ Հովսեփ Շամամյանի անվան «Բարեկամություն» մանկապատանեկան համույթ։
Արտաքին հղումներ
Կատեգորիա:Հայ պարուսույցներ Կատեգորիա:Երևանի պարարվեստի ուսումնարանի շրջանավարտներ
Թեղուտի փիրուզի հանքավայր
Թեղուտի փիրուզի հանքավայր, հանքավայր ՀՀ Լոռու մարզում՝ Թեղուտ գյուղի շրջակայքում։ Հայտնաբերվել է 1974 թվականին։ Տեղադրված է Շնող-Կողբ մագմայական զանգվածի մերձհպումային մասում։ Հանքայնացումը ջրաջերմային լուծույթներից փոխակերպված գրանոդիորիտների մեջ է՝ ավելի քան 100 մ/³-ներում՝ 0, 1-3 մ երկարության երակիկների, անկանոն զանգվածների, ոլոռահատիկների, պալարների, մանր ցանի ձևերով ու նրբաթաղանթ քսուքների տեսքով։ Պատահում են նաև բեկորացված (փիրուզային հանքամայր) և սարդոստայնանման առաջացումներ։ Հանքամարմիններում փիրուզի պարունակությունը 100-250 գ/մ³ է։ Փիրուզի հիմնական զանգվածը կենտրոնացած է հանքանյութի՝ որակով տարբեր տեղամասերում։ Բարձրորակ փիրուզի ելքը 0, 22-18, 6% է։ Առավել բարձրորակ է արևելյան տեղամասի հանքանյութը։ Արդյունահանված ցածրորակ փիրուզն ազնվացնում են, արհեստականորեն բարելավում են գույնը և խտությունը։ Հանքավայրի հիմնական պաշարներն արդյունահանվել են, ներկայումս իրականացվում է փոքրածավալ հանույթ։
Կատեգորիա:Հայաստանի հանքավայրեր
Մարկովյան պրոցեսներ
Մարկովյան պրոցեսներ, պատահական պրոցեսների առավել կարևոր դասերից մեկը, ուսումնասիրվում է մի համակարգ, որը ժամանակի ընթացքում ենթարկվում է պատահական փոփոխությունների, ընդ որում՝ ժամանակի յուրաքանչյուր t պահին այն գտնվում է հնարավոր վիճակների Ω բազմությանը պատկանող որևէ F_t վիճակում։ Պրոցեսն անվանում են մարկովյան՝ ռուս մաթեմատիկոս Անդրեյ Մարկովի անունով, եթե ժամանակի F_{t0}-ից մեծ պահերին համակարգի՝ այս կամ այն վիճակում գտնվելու հավանականությունը լիովին որոշվում է F_{t0} վիճակով, և կախված չէ այն բանից, թե ինչպիսի վիճակներում է գտնվել համակարգը t_0-ին նախորդող պահերին։ Մարկովյան պրոցեսները բնորոշվում է P (s, x, է, Г) անցման ֆունկցիայով, որը ցույց է տալիս, որ համակարգը ժամանակի s պահին գտնվելով x վիճակում, ժամանակի t պահին P հավանականությամբ կգտնվի վիճակների Г բազմության վրա։ Եթե ժամանակի պահերի բազմությունը ամբողջ թվերն են, ապա Մարկովյան պրոցեսներն անվանում են Մարկովի շղթա, և եթե Ω-ն վերջավոր է կամ հաշվելի, ապա Մարկովի շղթան բնութագրվում է մատրիցով (N-ը համակարգի հնարավոր վիճակների քանակն է)․  -ը հավանականությունն է այն բանի, որ եթե ժամանակի n–րդ պահին համակարգը գտնվել է i-րդ վիճակում, ապա հաջորդ՝ (n+1)-րդ պահին կգտնվի j-րդ վիճակում։ Մարկովյան պրոցեսների օրինակ է բրոունյան շարժումը՝ փոքր մասնիկի պատահական դեգերումները հեղուկում՝ մոլեկուլների հարվածների հետևանքով, եթե մասնիկի իներցիան հաշվի չի առնվում։
Կատեգորիա:Ֆիզիկա
Կամինո Ռեալ դե Թիերա Ադենտրո
XVI դարի կեսերին արծաթի հանքավայրերի հայտնագործումը և Նոր Իսպանիայի փոխարքայության հետագա գաղութացումը, նպաստեց նոր Իսպանիայի հիմնական հանքարդյունաբերական քաղաքները ինչպիսիք են Սակատեկաս, Պաչուկան, Սան Լուիսը, միացնող մեկ ուղու ստեղծմանը։ Ճանապարհը ոչ միայն ծառայել է արծաթը Մեխիկո տեղափոխմանը, այլ նաև ծառայել է որպես կարևորագույն առևտրային մայրուղի, որը հիմք հանդիսացավ ճանապարհի երկայնքով նոր բնակավայրերի զարգացմանը, որոնք հենակետեր դարձան ճանապարհորդների համար, որը պայմանավորված է օգտակար հանածոների նոր հանքավայրերի հայտնաբերմամբ, իսկ հետագայում նաև առևտրով։
2000 թվականի հոկտեմբերի 12-ին ԱՄՆ տարածքով անցնող 646 կիլոմետր երկարությամբ տարածություն ճանաչվեց որպես Ազգային պատմական ճանապարհ (National Historic Trail)։
2010 թվականի օգոստոսին 1400 կմ երկարությունը մեքսիկական տարածք`Մեխիկոյից մինչև Վալե դե Իգնասիո Ալենդե գյուղը, ներառվեց ՅՈՒՆԵՍԿՕ-ի Համաշխարհային ժառանգության ցանկում։ Բացի այդ ճանապարհից, պաշտպանված են բազմաթիվ եկեղեցիներ, կամուրջներ, ճանապարհի երկայնքով տեղակայված պատմական բնակավայրեր։
Պատմություն
1598 թվականին ապրիլին մի զինված ուժերի ջոկատ Ռիո Գրանդե գետ տանող ամենահարմար ուղու որոնումներով մոլորվում է ներկայիս Մեքսիկայի հյուսիսում տեղակայված անապատում։ Գերեվարված մի հնդիկ, որի անունը Մոմփիլ էր, ավազի վրա նկարեց միակ անվտանգ ճանապարհի քարտեզը, որը շուտով կազմում է Կամինո ռեալ դե Թիերա Ադենտրոնի մաս։
Պատմական ժամանակաշրջաններ.
Արտաքին հղումներ
Կատեգորիա:Համաշխարհային ժառանգություն Մեքսիկայում Կատեգորիա:Մեքսիկայի պատմություն Կատեգորիա:Պատմական ճանապարհներ և ուղիներ Կատեգորիա:Առևտրային ճանապարհներ Կատեգորիա:Համաշխարհային ժառանգություն ԱՄՆ-ում Կատեգորիա:ՅՈՒՆԵՍԿՕ-ի Համաշխարհային ժառանգություն
Գեորգի Մարկով
Գեորգի Մոկեևիչ Մարկով (Георгий Мокеевич Марков, ), ռուս խորհրդային գրող, հասարակական գործիչ, «Սոցիալիստական աշխատանքի հերոս» (1974), ԽՄԿԿ անդամ (1946)։
Սովորել է Տոմսկի համալսարանում (1930-1932 թթ.)։ Հայտնի է Մարկովի «Ստրոգովներ» պատմավեպը։ «Երկրի աղը», «Հայր և որդի» վեպերը Սիբիրի «սոցիալիստական վերակառուցման մասին»։ «Սիբիր» վեպը պատկերում է մինչ հոկտեմբերյան ժամանակների «ռուսաստանյան իրականությունը»։ Մարկովը հեղինակ է նաև վիպակների, պատմվածքների ու ակնարկների։ Գրականության հարցերին վերաբերող նրա հոդվածներն ու ելույթներն ամփոփված են «Կյանքը։ Գրականությունը։ Գրողը» (1971) գրքում։ 1980 թվականին լույս տեսավ Մարկովի հրապարակախոսական հոդվածների ժողովածուն («Պատանեկությունը»)։ Մարկովը 1956 թվականից ԽՍՀՄ ԳՄ վարչության քարտուղար է, 1971 թվականից՝ 1-ին քարտուղարը։ Նրա գրքերը թարգմանված են մի շարք լեզուներով։ 1966-1971 թվականներին եղել է ԽՄԿԿ Կենտրոնական վերստուգիչ հանձնաժողովի անդամ, 1971 թվականից՝ ԽՄԿԿ Կենտկոմի անդամ։ ԽՍՀՄ VII-X գումարումների Գերագույն սովետի դեպուտատ։ Լենինյան մրցանակ (1976)։
Պարգևատրվել է Լենինի 2, Հոկտեմբերյան հեղափոխության և այլ շքանշաններով։
Ծանոթագրություններ
Կատեգորիա:Ռուս գրողներ Կատեգորիա:Ռուս հասարակական գործիչներ Կատեգորիա:Մոսկվա քաղաքում մահացածներ Կատեգորիա:Ստալինյան մրցանակի դափնեկիրներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:ԽՍՀՄ գրողների միության անդամներ Կատեգորիա:Տրոեկուրովյան գերեզմանատանը թաղվածներ Կատեգորիա:ԽՄԿԿ անդամներ Կատեգորիա:ԽՍՀՄ ԳԽ 7-րդ գումարման պատգամավորներ Կատեգորիա:ԽՍՀՄ ԳԽ 8-րդ գումարման պատգամավորներ Կատեգորիա:ԽՍՀՄ ԳԽ 9-րդ գումարման պատգամավորներ Կատեգորիա:ԽՍՀՄ ԳԽ 10-րդ գումարման պատգամավորներ Կատեգորիա:ԽՍՀՄ ԳԽ 11-րդ գումարման պատգամավորներ Կատեգորիա:Խորհրդային գրողներ Կատեգորիա:ԽՄԿԿ 27-րդ համագումարի պատվիրակներ
Մարման դեկրեմենտ
Մարման դեկրեմենտ, մարման լոգարիթմական դեկրեմենւո (<լատ․ decrementum — փոքրացում, նվազում), գծային համակարգերում տատանումների մարման քանակական բնութագիր։ Մարման դեկրեմենտի կապը մարման ցուցչի (a) և պարբերության (T) հետ արտահայտվում է ɗ = aT առնչությամբ։ Մարման դեկրեմենտի մեծությունը հակադարձ է տատանումների այն թվին, որոնց ընթացքում ամպլիտուդը նվագում է е անգամ։ Մարման դեկրեմենտի բնորոշ արքներն են․ ձայնային տատանողական համակարգինը՝ 0,1, էլեկտրական տատանողական համակարգինը՝ t0,02—0,05, կամերտոնինը՝ 0, 001։
Կատեգորիա:Լոգարիթմներ Կատեգորիա:Ֆիզիկական մեծություններ
Նատալի Մեխիա
Նատալի Նիկոլ Մեխիյա (Natalie Nicole Mejia, ), ամերիկացի երգչուհի և պարուհի։ Հայտնի է դարձել ընդգրկվելով Girlicious խմբում։ 2011 թվականի փետրվարի 26-ին Facebook-ի և Twitter-ի պաշտոնական էջերում տեղեկատվություն հայտնվեց, որ Նատալին հեռացել է խմբից։
Կենսագրություն
Նատալին ծնվել է Կալիֆոռնիայի ՈՒեստ–Կովինա քաղաքում, բայց մեծացել է Դայմոնդ–Բարում ։ Հեռուստատեսությունում առաջին անգամ հայտնվել է 2008 թվականին, որպես «Pussycat Dolls Present: Girlicious»s ռեալիթի շոու-ի, մասնակից, որը ցուցադրվել է The CW ամերիկյան հեռուստաալիքով։ Նատալին ունի կուբա-մեքսիկական արմատներ։ 9 տարենակից սկսել է պարել սովորել հաճախելով Millennium Dance Complex պարային ստուդիա, որտեղ ժամանակին սովորել է Բրիտնի Սփիրսը։
2013 թվականի մայիսի 11-ին Մեխիյան աղջիկ է ունեցել՝ Կալիստա Էստռելա ։ 2014 թվականին նա հայտարարել է, որ քույրերի` Ջեսի և Թելոյի հետ ստեղծել են նոր խումբ The Mejia Sisters : Նրանց դեբյուտային սինգլը՝ «Stray»-ը, թողարկվել է 2014 թվականի օգոստոսին ։
Արտաքին հղումներ
Կատեգորիա:Ամերիկացի երգիչներ Կատեգորիա:21-րդ դարի երգիչներ և երգչուհիներ Կատեգորիա:Ամերիկացի պարուհիներ
Լուկաս Պակետա
Լուկաս Տոլենտինո Կոելյո դե Լիմա (Lucas Tolentino Coelho de Lima, ավելի հայտնի է որպես Լուկաս Պակետա (Lucas Paquetá), ), բրազիլացի ֆուտբոլիստ, «Ֆլամենգո» ակումբի հարձակվողական ոճի կիսապաշտպան։
Ակումբային կարիերա
Լուկասը «Ֆլամենգո» ակումբի սան է։  2016 թվականի մարտի 5-ին Կարիոկա լիգայի՝ «Բանգիի» դեմ խաղի ժամանակ կատարել է իր նորամուտը թիմի հիմնական կազմում ։ 1918 թվականի փետրվարի 19-ին «Մադուրեյրա» ակումբի դեմ հանդիպման ժամանակ Լուկասն իր առաջին գոլն է խփել «Ֆլամենգո» ակումբի կազմում ։ Մայիսի 28-ին «Ատլետիկո Պարանաենսե» ակումբի հետ խաղում նա կատարել է իր նորամուտը Բրազիլիայի Սերիա A-ում ։ Նույն տարում Լուկասն օգնել է թիմին հասնել Հարավային Ամերիկա գավաթի խաղարկության եզրափակիչ՝ մեկական գոլ խփելով «Շապեկոենսե» ակումբի հետ հանդիպման ժամանակ և արգենտինական «Ինդեպենդենտե» ակումբի դեմ եզրափակիչ խաղում ։
Միջազգային կարիերա
2017 թվականին Բրազիլիայի երիտասարդական թիմի կազմում մասնակցել է Էկվադորում անցկացվող Հարավային Ամերիկայի երիտասարդական առաջնությանը։  Մրցաշարում նա խաղացել է Չիլիիի ,Էկվադորի, Ուրուգվայի և երկու անգամ էլ Կոլումբիայի հավաքականների դեմ։
Մոնկլար (Օդի գավառ)
Մոնկլար (Montclar), համայնք Ֆրանսիայի Օկսիտանիա մարզի Օդ գավառում ։
Աշխարհագրություն
Գտնվում է Փարիզ քաղաքից 640 կմ հարավ, Մոնպելիե քաղաքից` 145 կմ արևմուտք, Կարկասոն քաղաքից` 13 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 127 աշխատունակ (15-64 տարեկան) բնակիչ, որոնցից ակտիվ էին 94-ը, իսկ ոչ ակտիվները` 33։ Ակտիվության ցուցանիշը կազմում է 74,0 %։ 94 աշխատունակ մարդկանցից աշխատել է 83 անձ (48 տղամարդ և 35 կին)։ Գործազուրկ են եղել 11 անձ (4 տղամարդ և 7 կին)։ 33 անաշխատունակներից 10-ը եղել են աշակերտներ կամ ուսանողներ, 14-ը` թոշակառուներ, իսկ 9-ը չեն աշխատել տարբեր պատճառներով ։
Իսրայելի անկախության օր
Իսրայելի անկախության օր (יום העצמאות, Յոմ հա-Ացմաութ), Իսրայելի պետական գլխավոր տոն, որը նշվում է յուրաքանչյուր տարի Իսրայել պետության հռչակման օրը՝ 1948 թվականի մայիսի 14-ին (իյարի 5 5708)։
Մայիսի 5-ին ստորագրվել է Իսրայելի անկախության հռչակման փաստաթուղթը, և Դավիդ բեն Գուրիոնը (արդյունքում Իսրայելի առաջին վարչապետը) հայտարարել է Իսրայել պետության ստեղծման մասին։ Այդ հայտարարությունը արվել է որպես ՄԱԿ-ի գլխավոր ասամբլեայի 1947 թվականի նոյեմբերի 29-ի 181-րդ բանաձևի հետևանք։ Արդյունքում Պաղեստինի տարածքի մեծ մասը հայտարարվում է Իսրայել պետության տարածք։
Անկախության օրվա տոնակատարության շրջանակներում Իսրայելի բոլոր քաղաքներում հրավառություն է կազմակերպվում։
Այն Իսրայելի միակ ոչ աշխատանքային օրն է, որի ժամանակ աշխատում է քաղաքային տրանսպորտը, իսկ կրոնական օրենքներով ապրող բնակչությունը երթևեկում է ավտոմեքենաներով և կրակ վառում, այդ պատճառով տոնը ուղեկցվում է հանրային զբոսախնջույքներով։
Անկախության օրվան նախորդում է Յոմ Հա-Զիքարոնը՝ Իսրայելի պատերազմներում զոհվածների և ահաբեկչության զոհերի հիշատակի օրը։
Տոնական սովորույթներ
Անկախության օրը համեմատաբար նոր տոն է, այդ պատճառով տոնակատարության ավանդույթները դեռ ձևավորման փուլում են։ Մեծ մասը սկիզբ են առել Անկախության օրվա տոնակատարության առաջին տասնամյակից՝ 1958 թվականից, ինչպիսիք են ժամանցային շոուն քաղաքների կենտրոններում և հրավառությունները։
Հիմնական սովորություններ՝
Ամսաթվեր
Տոնը նշվում է հրեական օրացույցի համաձայն այնպես, որ այն լինի երեքշաբթի, չորեքշաբթի կամ հինգշաբթի, մայիսի 5-ին մոտ։ Ըստ անհրաժեշտության այն տեղափոխվում է, որպեսզի Յոմ Հա-Զիքարոնի նախօրեից մինչև Անկախության օրը ընկած ժամանակահատվածում ուրբաթ, շաբաթ կամ երկուշաբթի չլինի։ Հրեական օրացույցի առանձնահատկությունների պատճառով այն երբեք չի նշվում կիրակի օրը։
Անկախության օրն ու հուդայականությունը
Իսրայելի րաբիական պետական ժաղավը ստեղծել է տոնական աղոթքների համար նախատեսված կրոնական արարողություն։ Տոնական աղոթքները ներառվել են հուդայականության աղոթագրքում ։
Անկախության օրվա հանդեպ ունեցած վերաբերմունքը պայմանավորված է այն հանգամանքով, թե հրեան հուդայականության որ ուղղության է դավանում։
Կրոնական սիոնիզմի և ուղղափառ մոդեռնիզմի հետևորդները անկախության օրը ընդունում են որպես տոն ։ Հուդայականության այլ հետևորդներ անկախության օրը չեն նշում որպես տոն, իսկ առանձին ծայրահեղականներ նույնիսկ այրում են պետական դրոշները։
Այսպես, Նետուրեյ կարտոի համայնքը տոնին դեմ է, քանի որ իրենց կարծիքով՝
Ծանոթագրություններ
Կատեգորիա:Իսրայելի տոներ
Ազատության գրողները
Ազատության գրողները (Freedom Writers), դրամա, հիմնված ուսուցիչ Էրին Գրուվելի «Ազատ գրողների օրագիրը» գրքի վրա, որտեղ նկարագրվող պատմությունը կատարվել է Wilson Classical High School դպրոցում, այն գտնվում է Լոնգ Բիչում։ Ֆիլմի գաղափարը տվել է Թրեյսի Դյորնինգը, ով ստեղծել է վավերագրական ֆիլմ Էրին Գրյուելի մասին՝ Primetime на ABC News ծրագրի համար (Էյ-Բի-Սի հեռուստաալիքի բաժին)։ Ֆիլմի պրեմիերան կայացել է 2007 թվականի հունվարի 5-ին։
Սյուժե
1994 թվական։ Երկու տարի առաջ Լոս-Անջելեսում տեղի են ունեցել մեծ անկանոնություններ։ Երիտասարդ ուսուցչուհին դպրոց է գալիս մի հանգիստ շրջանից։ Նա շատ ոգևորված էր իրեն սպասվող գործունեությամբ, բայց շուտով հասկանում է, որ նրա բոլոր երազանքները խափանված են։ Դասարանը, որը նրան է բաժին հասել անկառավարելի է, բաժանված ռասայական և տոհմական խմբերի։ Բայց նա որոշում է չհանձնվել և հասնել նրան, որ բոլոր աշակերտները տեսնեն և պատկերացնեն իրենց արժանի ապագան։
Մրցանակներ
Humanitas Prize լավագույն ֆիլմի համար (Ռիչարդ Լագրավենեզե)
Նոմինացիաներ
Գունավոր բնակչության օգնության առաջընթացի Ազգային ասոցիացիաների մրցանակ (NAACP Image Awards) լավագույն սցենարի համար (Ռիչարդ Լագրավենեզե)
Արտաքին հղումներ
Կատեգորիա:Ամերիկյան դրամա ֆիլմեր Կատեգորիա:Անգլերեն ֆիլմեր Կատեգորիա:Paramount Pictures ֆիլմեր Կատեգորիա:2007 ֆիլմեր Կատեգորիա:Ֆիլմեր ռասիզմի մասին Կատեգորիա:Իրական դեպքերի հիման վրա նկարահանված ֆիլմեր Կատեգորիա:2000-ականների դրամա ֆիլմեր Կատեգորիա:Ամերիկյան ֆիլմեր Կատեգորիա:Իրական դեպքերի վրա հիմնված դրամա ֆիլմեր Կատեգորիա:Ամերիկյան քրեական դրամա ֆիլմեր Կատեգորիա:Ֆիլմեր դեռահասների համար
Բարեկամություն Հայաստանի պարարվեստի պետական համույթ
Բարեկամություն Հայաստանի պարարվեստի պետական համույթ, ստեղծվել է 1987 թվականին ՀՀ ժողովրդական արտիստ Նորայր Մեհրաբյանի նախաձեռնությամբ։
Պատմություն
Հայկական ազգային պարը «Բարեկամության» միջոցով ներկայացվել է հանդիսատեսին դասական, խորեոգրաֆիկ ոճով։ Նորայր Մեհրաբյանի ջանքերով բեմադրություններն ստեղծեցին նոր ուղղություն հայկական ժամանակակից պարարվեստում։
2008 թվականին համույթին շնորհվեց «Վաստակավոր կոլեկտիվ» կոչումը։
Հայկական պարերը բեմադրվել են Կոմիտասի, Սայաթ-Նովայի, Արամ Խաչատրյանի, Առնո Բաբաջանյանի, Խաչատուր Ավետիսյանի, Տիգրան Մանսուրյանի, Ավետ Տերտերյանի, Էդգար Հովհաննիսյանի, Ռ. Ալթունյանի, Ա. Գևորգյանի, Գ. Երանյանի, Ռոբերտ Ամիրխանյանի, Գրիգոր Հախինյանի ստեղծագործությունների և մշակումների հիման վրա։ Բացի ժողովրդական երաժշտությունների վրա բեմադրված ազգային պարերից, կան նաև ժամանակակից համարներ՝ Ջոն Էլթոնի և Կառլ Օրֆի երաժշտություններով ։
2009 թվականին համույթը հանդես է եկել Առնո Բաբաջանյանի «Հերոսական բալլադ» ստեղծագործության հիման վրա ստեղծված նույնանուն խորեոգրաֆիկ բեմադրության պրեմիերայով։
Վերականգնվել են «Լոռեցի Սաքո» խորեոգրաֆիկ ներկայացումը՝ (կոմպոզիտոր Գրիգոր Հախինյան), «Աշխարհի ժողովուրդների պարեր» համերգային ծրագիրը։
«Բարեկամություն» պարային համույթը հանդես է եկել աշխարհի տարբեր բեմերում՝ Գերմանիա, Ռուսաստան, Հնդկաստան, Իտալիա, Անգլիա, Չինաստան, Ֆրանսիա և այլն։
Միջոցառումներ
«Բարեկամություն» համույթը մասնակցել է բազմաթիվ պետական տոներին և հոբելյաններին նվիրված միջոցառումների և համերգների, կառավարական միջոցառումների։ Երաժշտական ներկայացումներ
Արտաքին հղումներ
Կատեգորիա:Պարարվեստ
Երկու այծով բնանկար
Երկու այծով բնանկար (Tarari maruru, Paysage Tahitien avec deux chèvres), ֆրանսիացի նկարիչ Պոլ Գոգենի նկարը Էրմիտաժի հավաքածուից։
Նկարում պատկերված են բաց գույնի երկու այծեր` բլրի լանջին, նրանցից ավելի աջ և ավելի բարձրում կանգնած է կապույտ զգեստով կին, իսկ նրա ոտքերի մոտ շուն կա։ Ավելի ձախում, ծառերի բների հետևում երևում է ծովափը։ Նկարի ներքևի ձախ հատվածում երևում են շուշաններ։ Նկարի ներքևի աջ մասում դժվարությամբ երևում է նկարի անունը տահիտերենով, նկարչի ստորագրությունն ու ամսաթիվը. TARARU MARURU P. Gauguin 97:
Լուվրի գրաֆիկայի դեպարտամենտի հավաքածուում պահվում է Պոլ Գոգենի «Ноа Ноа» գրքի ձեռագիրը։ Այս ձեռագրի 61-րդ էջում առկա է ջրանկար` այս կտավի էսքիզը ։ Գոգենի ստեղծագործության կատալոգում, որը կազմել է Ժորժ Վիլդենշտեյնը, սխալմամբ նշված է, թե այս ջրանկարը սոսնձված է 61 և 62 էջերի միջև։ Այս սխալը շարունակել է կրկնել նաև Ա. Բարսկայան։ Էքսիզում այծերի մոտ երևում է մանկական կամ կանացի փոքրիկ կերպար, որը բացակայում է հիմնական կտավում։
Ինչպես հետևում է հեղինակային ստորագրությունից, նկարը պատկերվել է 1897 թվականին. 1898 թվականի դեկտեմբերի 9-ին Գոգենն այն Տահիտիից ուղարկել է Փարիզ, Ամբրուազ Վոլարի պատկերասրահ, որտեղ այն գնել է արդյունաբերող և կոլեկցիոներ Միխայիլ Մորոզովը. գնման ճշգրիտ ամսաթիվը հայտնի չէ, սակայն արդեն 1900 թվականին նկարը գտնվել է Մոսկվայի նրա առանձնատանը։ Նրա մահից հետո, 1903 թվականին նկարը ժառանգել է նրա այրին` Մարգարիտա Մորոզովան, որը 1910 թվականին այն նվիրաբերել է Տրետյակովյան պատկերասրահին։ 1925 թվականին նկարը փոխանցվել է Արևմտյան նոր արվեստի պետական թանգարան։ 1934 թվականին այն տեղափոխվել է Էրմիտաժ։ 2014 թվականի վերջից այն ցուցադրվում է Գլխամասի շենքի չորրորդ հարկում, 412 սենյակում ։
Այն բանի պատճառով, որ Գոգենը որպես նկարի հիմք օգտագործել է ջուտե անորակ կտավ և խնայելու նպատակով փորձարկումներ է արել ներկերի հետ, նկարը հասել է շատ անբարենպաստ դրության և խիստ մգացել է։ Այդ պատճառով ի սկզբանե նկարի հեղիակային անվանումը սխալ է ընթերցվել. Արևմտյան նոր արվեստի պետական թանգարանի կատալոգում այն նշվել է «Parahi maruru», իսկ 1976 թվականի էրմիտաժյան կատալոգում` «Farari maruru»: Միևնույն ժամանակ` Բ. Դանիելսոնը դեռ 1964 թվականին իր գրքում նշել է ճիշտ` «Tarari maruru» անվանումը։ Տահիտերենից անվան թարգմանության հետ բարդություններ կան. այն կարելի է թարգմանել որպես «Փոքրիկ պոզիկների բարեխնամությունը» կամ «Տարարիի բարեխնամությունը», եթե Tarari բառը թարգմանվի որպես հատուկ անուն։ Բ. Դանիելսոնը խոստովանում է, որ երկու ենթադրություններն էլ որևէ կերպ չեն արտահայտում նկարի սյուժեի էությունը։
Նկարի վերականգնումից հետո նոր կտավ է կրկնորդվել։
«Երկու այծով բնանկարը» սերտորեն կապված է Գոգենի Որտեղի՞ց ենք մենք եկել։ Ովքե՞ր ենք մենք։ Ո՞ւր ենք գնում մեծ կտավի հետ (Գեղարվեստի թանգարան, Բոստոն). բոստոնյան կտավի կանացի կերպարը համընկնում է այս նկարի կանացի կերպարի հետ։ Ա. Կոստենևիչը կարծում է, որ այս բնանկարի այծերի կերպարը նման է Գոգենի` Էրմիտաժում պահվող մեկ այլ` «Ծառից պտուղներ հավաքող տղամարդը» նկարի վրա պատկերված այծերին, սակայն նկարների տեսողական համեմատության արդյունքում երևում է, որ այծերը պատկերված են տարբեր դիտանկյունից և տարբեր դիրքերում։
Թումանյանի հրակայուն կաոլինային ապարների հանքավայր
Թումանյանի հրակայուն կաոլինային ապարների հանքավայր, հանքավայր ՀՀ Լոռու մարզում՝ Թումանյան քաղաքից 3,5 կմ հյուսիս՝ Քոբեր երկաթուղային կայարանի ճանապարհին։
Հայտնաբերվել է 1934 թվականին, շահագործվել 1939 թվականից՝ բաց եղանակով։ Երկրաբանական կառուցվածքում մասնակցում են միջին էոցենի հրաբխածին-նստվածքային տուֆեր, տուֆափշրաքարեր և անդեզիտային պորֆիրիտներ։ Հրակայուն կավերի առաջացումը կապված է գրանոդիորիտային և դիորիտային ներժայթուքների ջրաջերմային փոփոխման (կաոլինացման) հետ։ Հանքավայրի արդյունավետ շերտը ձգվում է տեկտոնական խախտման ուղղությամբ։ Անհամասեռ միներալային կազմում մասնակցում են կաոլինիտ, սերիցիտ, պիրոֆիլիտ, քվարց, ալունիտ, քլորիտ, պիրիտ, երկաթի հիդրօքսիդ և այլն։
Հանքանյութն օգտագործվում է խեցեգործության, տեխնիկական ու տնտեսական ճենապակու, հախճապակու, շինանյութերի արտադրության մեջ։
Ինտենսիվ հիդրոթերմալ պրոցեսների հետևանքով ապարները ենթարկվել էին խիստ փոփոխության (հիմնականում կաոլինացման) և դարձել հրակայուն։ Հանքանյութի արդյունավետ շերտը (երկարությունը՝ մոտ 30 կմ) ձգվում էր տեկտոնական խախտման ուղղությամբ։ Հրակայուն կավերի հետախուզված պաշարները կազմում են 3630000։
Կատեգորիա:Հայաստանի հանքավայրեր
Ալեքսանդրա Սավելևա
Ալեքսանդրա Վլադիմիրովնա Սավելևա (Алекса́ндра Влади́мировна Саве́льева, ), ռուս երգչուհի, 2002 թվականին «Աստղերի ֆաբրիկա» նախագծի առաջին եթերաշրջանի ընթացքում ձևավորված «Ֆաբրիկա» փոփ խմբի անդամ։
Կենսագրություն
Ալեքսանդրա Սավելևան ծնվել է 1983 թվականի դեկտեմբերի 25-ին Մոսկվայում։ Երեք տարեկանում ծնողները նրան տարել են գեղասահքի խմբակ, որի ղեկավարն էր հայտնի գեղասահորդուհի Իրինա Մոիսեևան։ Մանկավարժները, աղջկա մեջ տեսնելով ապագա չեմպիոնի, նրան ընդգրկել են օլիմպիական ռեզերվների խմբում։ Երաժշտությամբ զբաղվել սկսել է հինգ տարեկանում և սովորել է երաժշտական դպրոցի դաշնամուրի դասարանում։
Ալեքսանդրա Սավելևան ավարտել է Գնեսինների անվան պետական երաժշտական ուսումնարանը (ժողովրդական երգչախմբերի ու ֆոլկլորային անսամբլների ղեկավարների նախապատրաստման բաժին)։
2014 թվականի հոկտեմբերին հայտնի է դարձել, որ Ալեքսանդրա Սավելևան ու դերասան Կոնստանտին Կրյուկովը դարձել են «Россия 2» ալիքի՝ սուսերամարտին նվիրված «Մենամարտ» («Дуэль») նոր շոուի հաղորդավարները ։
Անձնական կյանք
2010 թվականի ապրիլի 17-ին Ալեքսանդրա Սավելևան ամուսնացել է դերասան Կիրիլ Սաֆոնովի հետ ։
Գովազդ
2012 թվականին Ալեքսանդրա Սավելևան դարձել է Palette ICC Ослепительные Блонды մազի ներկերի հավաքածուի դեմքը ։
Արտաքին հղումներ
Կատեգորիա:Ռուս երգչուհիներ Կատեգորիա:Աստղերի ֆաբրիկա (Ռուսաստան)
Ռելաքսացիա (հոգեբանություն)
Ռելաքսացիա (լատ. relaxatio- թուլացում, ուժասպառում)՝ հիմնական մկանների տոնուսի իջեցում։ Ռելաքսիացիան օգտագործելով հատուկ հոգեֆիզիոլոգիական, ֆիզիոթերապիա, դեղահաբային միջոցներ՝ կարող է հասնել արդյունքի։ Ենթադրվում է, որ ռելաքսացիան հանում է հոգեկան լարվածությունը, ըստ որի այն լայնորեն օգտագործվում է հոգեթերապիայի, հիպնոսի, ինքնահիպնոսի, յոգայի և շատ այլ առողջարար համակարգերում։ Ռելաքսացիան մեդիտացիայի հետ միասին մեծ համբավ ունեցավ որպես սթրեսի և հոգեսոմատիկ հիվանդությունների դեմ պայքարի։
Ռելաքսացիան հատկապես էֆեկտիվ է այն մարդկանց համար, ովքեր բարձր մկանային տոնուս ունեն։ Ապացուցված է, որ բարձր մկանային տոնուսը հանգում է հիվանդության զարգացմանը ։ Այն մարդիկ, ովքեր ցածր մկանային տոնուս ունեն՝ ռելաքսացիայի էֆեկտը քիչ կլինի։ Մկանային տոնուսի կտրուկ կամ սաստիկ իջնելն ու բարձրանալը կարող է հիվանդության պատճառ լինել։
Ռելաքսացիան հոգեթերապիայում
Ժամանակակից հոգեթերապիայում ռելաքսացիայի սիստեմատիկ սեանսները ճանաչվել են օգտակար ։ Հոգեկանի վրա ռելաքսացիայի դրական ազդեցության մասին թեորիայի հիմքում ընկած է մտքի և մարմնի փոխադարձ կապի մասին հաստատումը։ Հայտնի է, որ սթրեսային իրավիճակում մկանային տոնուսը բարձանում է։ Ենթադրվում է, որ գոյություն ունի նաև հետադարձ կապ․ մկանային տոնուսի իջեցման ժամանակ՝ իջնում է նաև հոգեկան լարվածությունը։ Այս դեպքում, երբ նվազում է հոգեկան լարվածությունը՝ կարելի է հասնել խորը մկանային թուլացման։
Ռելաքսացիայի պարապմունքների ընթացքում առավել կարևոր հասկացություն է, երբ ընդհանրացվում է հոգեբուժական նպատակները՝ այսինքն ռելաքսացիայի էֆեկտի ամրապնդելն ու տարածելը։ Ոչ սիստեմատիկ և մակերեսային պարապմունքները ռելաքսացիային տալիս են ժամանակավոր և ոչ լիարժեք էֆեկտ։ Միայն կանոնավոր պարապմունքներն ու մեթոդիկային հետևելն է հանգեցնում մշտական հոգեբուժական էֆեկտի և ռելաքսացիային տալիս երկարաժամկետ, դրական ազդեցություն։
Ռելաքսացիայի հոգեֆիզիոլոգիական տեխնիկա
Ռելաքսացիայի հոգեֆիզիոլոգիական տեխնիկայի մեթոդում հասկացվում է մկանների թուլացումը մտքի միջոցով։ Այդ տեխնիկայի կիրառման համար բարենպաստ պայմաններ են հարկավոր․ վառ գույների բացակայություն, հարմարավետ ջերմաստիճան, հարմարավետ հագուստ, խանգարող աղմուկի և գրգռիչների բացակայություն։ Ռելաքսացիայով զբաղվելու համար ցանկալի չէ լիքը ստամոքսը, քանի որ մարսողության գործընթացը խանգարում է թուլացմանը։
Այս էֆեկտիվ ռելաքսացիայի տեխնիկան 1920-ական թվականներին մշակվել է ամերիկացի գիտնական և բժիշկ՝ Էդմունդ Ջեկոբսոնի կողմից։ Մեթոդիկան շատ պարզ ֆիզիոլոգիական ֆակտի վրա է հիմնված․ լարված շրջանից հետո, բոլոր մկանները ինքնաբերաբար թուլանում են։ Բժիշկ Ջեկոբսոնը և նրա հետևորդները խորհուրդ են տալիս ամեն մի մկանը ձգել առավելագույնը՝ 5-10 վայրկյան, իսկ հետո՝ 15-20 վայրկյանների ընթացքում, կենտրոնացնել նրանում կուտակված թուլանալու զգացմունքը։ Սկզբում կարևոր է ճանաչել լարման զգացումը իսկ հետո տարբերել նրանից թուլանալու զգացումը ։
Սկզբում Ջեկոբսոնն առանձնացրեց մոտ 200 համալիր վարժություններ օրգանիզմի կմախքային մկանների համար՝ ներառյալ ամենափոքրերի։ Սակայն, ժամանակակից հոգեթերապիայում հաջորդաբար մարզվում է 16 մկանների խումբ այսպիսի ձևով ։
1․ Դոմինանտային դաստակ և նախաբազուկ (մաքսիմում ուժեղ սեղմեք բռունցքը և հեռացրեք դաստակը ցանկացած ուղղությամբ)
2․ Դոմինանտային ուս
3․ Ոչ դոմինանտային դաստակ և նախաբազուկ
4․ Ոչ դոմինանտային ուս
5․ Դիմային վերին երրորդ մկաններ (հոնքերը բարձրացրեք ինչքան հնարավոր է բարձր և լայն բացեք բերանը)
6․ Դիմային կենտրոնական երրորդ մկաններ (ուժեղ կկոցեք, հավաքեք, կնճռոտեք քիթը)
7․ Դիմային ստորին երրորդ մկաններ (ուժեղ կպցրեք ծնոտը և բերանի անկյունները հետ տարեք դեպի ականջները)
8․ Վզի մկաններ (ուսերի հոդերը ձգեք բարձր դեպի ականջները և այդ դիրքով կզակը խոնարհեք կրծքին)
9․ Կրծքի և դիաֆրագմայի մկաններ (խորը ներշնչում կատարեք, պահեք շնչառությունը, արմունկները պահեք ձեր առջև և սեղմեք այն)
10․ Մեջքի և որովայնի մկաններ
12․ Դոմինանտային սրունք (ատնաթաթը մաքսիմում ձգեք դեպի ձեզ և երկարացրեք ոտնաթաթի մատերը)
13․ Դոմինանտային ոտնաթաթ (ձգեք սրունքաթաթային հոդը և սեղմեք ոտնաթաթի մատերը)
14․ Ոչ դոմինանտային ազդր
15․ Ոչ դոմինանտային սրունք
16․ Ոչ դոմինանտային ոտնաթաթ
Բժիշկ Ջեկոբսոնը խորհուրդ տվեց առաջին երկու ամիսներին ամեն օր զբաղվել, հետո սահուն կերպով իջեցնել հաճախակիությունը՝ դարձնելով շաբաթական 2 անգամ։ Առաջին ամսում խորհուրդ էր տրվում զբաղվել օրը 2 անգամ՝ 20-30 րոպե։ Երկրորդ ամսում օրը 1 անգամ՝ 20 րոպե, հետո՝ 10-15 րոպե։
Որովայնային շնչառություն
Այս մեթոդը ամենապարզն է համարվում։ Այն անվանում են նաև «դիաֆրագմային շնչառություն»։ Մեթոդը նախատեսված է 1-3 մոտեցում (ընդմիջումներով) 10 շնչառական ցիկլ (շնչել-արտաշնչելով), կատարվում է հետևյալ կերպ․
Խորը ներշնչման ժամանակ որովայնը բարձրանում է, այդ պատճառով դիաֆրագման՝ կարևոր շնչառական մկանը, շատ ցածր է իջնում, ասես որովայնի հատվածը «փքված» լինի։
Մեթոդը կարելի է համատեղել ինքնաներշնչման հետ, ամեն մի արտաշնչման ժամանակ արտասանելով հիմնաբառ, օրինակ՝ «ռելաքսացիա», «հանգստություն», «անվրդովություն» և այլն ։
Ինքնահիպնոսացում (ինքնաներշնչում)
Ինքնահիպնոսացման ժամանակ ռելաքսացիան կարող է հասնել բազմաթիվ ներշնչող արտահայտությունների կրկնման, օրինակ՝ «իմ ձախ ձեռքի դաստակը ամբողջովին թուլացած է»։ Այսպիսի ներշնչող արտահայտություններ կրկնվում են ամբողջ մարմնի մասերի համար։ Ինքնահիպնոսացումը ավելի լավ է կատարել փակ աչքերով։ Սովորաբար՝ խորը աստիճանի թուլացման համար, հարկավոր է շարունակական պրակտիկա ։
Դեղային ռելաքսացիա
Ռելաքսացիան կարող է լինել երկարացման եղանակով՝ կիրառելով հատուկ դեղեր։ Դեղային ռելաքսացիան օգտագործվում է վիրաբուժական վիրահատության, հիվանդության և վնասվածքների ժամանակ։
Ֆիզիոթերապիա
Մկանային ռելաքսացիային նպաստում է տաք վաննաներ և հարթ մերսում։
Գրականություն
Эберт, Д. Стресс и релаксация // Эберт, Д. Физиологические аспекты йоги / Пер. с нем. Р. С. Минвалеева. — Leipzig: Veb Georg Thieme, 1999. — 166 с.: ил. — ISBN 5-85663-059-3 (ошибоч.). — Гл. 5.4.3.
Կատեգորիա:Հոգեֆիզիոլոգիա Կատեգորիա:Հոգեթերապիա
Լիխտենշտայնի ֆուտբոլի ազգային հավաքական
Լիխտենշտայնի ֆուտբոլի ազգային հավաքական, ֆուտբոլի ազգային հավաքակա, որը ներկայացնում է Լիխտենշտայնը միջազգային ֆուտբոլային խաղերում։ Հավաքականը հսկվում է Լիխտենշտայնի ֆուտբոլի ասոցիացիայի կողմից։ Հավաքականը իր առաջին հանդիպումը անցկացրել է 1982 թվականի մարտի 9-ին՝ Շվեյցարիայի հավաքականի դեմ ։ Ամենախոշոր հաշվով հաղթանակը տարել է 2004 թվականի հոկտեմբերի 13-ին՝ Լյուքսեմբուրգի հավաքականի դեմ խաղում, որն ավարտվել է 4:0 հաշվով։ Ամենախոշոր հաշվով պարտությունը կրել է 1996 թվականի նոյեմբերի 6-ին Հյուսիսային Մակեդոնիայի հավաքականից՝ 11:1 հաշվով։